tartuNLP/wikipedia-smugri-20251201 huggingface dataset:
Šampanjavärvus

Šampanjavärvi ehk šampanjakarva värvus, ka šampanjakollane on üks valkjatest või kollastest värvitoonidest, šampanja värvi hele kahvatu kollane värvus.
Värvitoon seostub rikkalikkuse, puhtuse ja säraga.
Variatsioonid.
Vanemates värvuste kirjeldamise käsiraamatutes esineb analoogiline värvitoon "veinikollane" ("wine yellow", "weingelb"):
Ernst Friedrich Glockeri "Grundriss der Mineralogie ..." paigutab veinikollase ("weingelb") punase suunas kalduvate kollaste hulgas ookerkollase järel teiseks, vähesel määral punakaks. Näitemineraaliks toob ta topaasi värvuse.
1821. aasta värviõpik "Werner's Nomenclature of Colours" näitab veinikollast ("wine yellow") veidi roheka või hallika varjundiga helekollasena, mis on segatud väävelkollasest, punakaspruunist, hallist ja tembitud heledamaks lumivalgega. Värvuse näideteks toob ta siidiliblika keha värvuse, valge sõstra marjad ja kollase topaasi.
ISCC-NBS-i värvide tähistamise süsteemi värvisõnaraamatu "Color: Universal Language and Dictionary of Names" järgi on šampanjavärvi ("Champagne") vasteiks kahvatu oranžkollane ("pale orange yellow") , hele hallikas-kollakaspruun , kahvatukollane , hallikaskollane ja kollakashall .
Prantsuskeelne värvinimetuste portaal pourpre.com pakub šampanjavärvi ("champagne") vasteks toonivahemiku puhtast soojast helekollasest kergelt tuhmja helekollaseni .
Veebivärv "Champagne" on kergelt oranži nüansiga helebeež, esineb mitmes variandis .
Karvavärvusena.
Šampanjavärviga kirjeldatakse sageli koduloomade karvavärvuse üht varianti.
Šampanjavärvi kodutuhkru pealiskarv on helepruun, aluskarv võib olla valgest kreemikani, kuid ei tohi olla kollane; silmad on pruunikaspunased ja nina on eelistatult beež või roosa beežide või helepruunide kontuuridega.
Šampanjavärvi kodustatud tšintšiljal on valge väga õrna kollaka või beeži varjundiga karvkate, mõnikord isegi kergelt roosaka tooniga; valge kõht, punased silmad ja roosad kõrvad. Esineb kahes geenivariandis. Värvinimetust kasutatakse ebakorrektselt ka tumedasilmsete beežide ja tõmmude ("tan") tšintšiljade kohta.
Värvikirjeldusega "šampanja" tähistatakse burma või tongkingi kassile iseloomulikku rikkalikku kollakasoranži kuni helebeeži karvatooni
Toomas ja sõbrad

 
"Toomas ja sõbrad" ("Thomas &amp; Friends") on Briti lastetelesari, mille on loonud Britt Allcroft. See põhineb Wilbert Awdry ja tema poja Christopher Awdry raamatusarjal "The Railway Series", mis jälgib inimesestatud auruveduri tegemisi Sodori saarel.
Uus-Meremaa 2022. aasta taliolümpiamängudel

Uus-Meremaa osales 2022. aasta taliolümpiamängudel Pekingis 15 sportlasega, kes võistlesid 5 spordialal.
Olümpiavõitjaks tuli lumelaudur Zoi Sadowski-Synnott pargisõidus ja vigursuusataja Nico Porteous rennisõidus.
Lumivalge

Lumivalge on erakordselt valge või hele, puhtusest sädeleva lume värvus.
Seostub puhtuse, hapruse, õrnuse, ajutisusega
Variatsioonid.
Ernst Friedrich Glockeri "Grundriss der Mineralogie ..." nimetab lumivalget ("schneeweiß") puhtaimaks valgeks, selle näitemineraaliks toob ta teralise lubjakivi ("körniger Kalkstein").
1821. aasta värviõpik "Werner's Nomenclature of Colours" kirjeldab lumivalget ("snow white") kui valgete värvuste karaktertooni, värskelt sadanud lumega sarnanevat puhtaimat valget ilma kõrvalvarjunditeta. Värvuse näideteks loodusest toob ta naerukajaka rinnasulgede ja lumikellukese õie valge värvuse, mineraalidest Carrara marmori ja allikalubja.
Veebivärv "Snow" on üks X11 värvidest, kergelt roosakana näiv kahvatu valkjas toon
Montréali vanalinn

Montréali vanalinn (prantsuse keeles "Vieux-Montréal", inglise keeles "Old Montreal") on Montréali linna ajalooline naabruskond Kanadas.
See rajati prantsuse kolonistide poolt Fort Ville-Marie'i nime all aastal 1642.
Novator

Novator (ukraina keeles "Спеціалізований бронеавтомобіль «Новатор»") on Ukraina päritolu kerge soomusauto.
Aserbaidžaan 2022. aasta taliolümpiamängudel

Aserbaidžaan osales 2022. aasta taliolümpiamängudel Pekingis kahe sportlasega ühel spordialal. See oli seitsmes kord, kui Aserbaidžaan taliolümpiamängudest osa võttis.
Sportlased.
Aserbaidžaani esindasid iluuisutajad Vladimir Litvintsev ja Jekaterina Rjabova.
Theodor Lessing

Karl Theodor Richard Lessing (8. veebruar 1872 Hannover – 31. august 1933 Marienbad) oli saksa-juudi filosoof.
Ilmar Anderson

Ilmar Anderson (27. juuli (vkj)/ 9. august 1909 Viljandi – 19. november 1997 Malmö) oli eesti põllumajandusteadlane.
Ta lõpetas 1927. aastal Tallinna Linna Poeglaste Reaalgümnaasiumi. Ta õppis aastatel 1927–1933 Tartu Ülikooli põllumajandusteaduskonnas ja aastatel 1933–1934 Helsingi Ülikooli põllumajandusteaduskonnas, mille ka lõpetas. Uuesti lõpetas ta Tartu Ülikooli põllumajandusteaduskonna 1937. aastal. Akadeemiliselt oli ta Korporatsioon Fraternitas Estica liige.
Oli aastatel 1932–1940 Põllutöökoja ametnik, ajakirja Piimandus toimetaja.
1944. aastal põgenes Rootsi. Töötas Rootsi Piimaühistute Keskliidu laboris.
Isiklikku.
Tema isa oli riigiametnik Adolf Anderson, vend Viktor Anderson langes Vabadussõjas..
Sweetener

"Sweetener" on Ameerika poplaulja Ariana Grande neljas stuudioalbum. Album anti välja 17. augustil 2018. Albumi produtseerisid Pharrell Williams, Max Martin, Ilya Salmanzadeh ja Tommy Brown. Albumi muusikapalades löövad kaasa ka artistid Nicki Minaj, Williams ja Missy Elliott. 
Albumi teemad on romantika, naiselikkus, ärevus ja visadus, millega raskustest üle saada. Pop-, R&amp;B- ja "trap"-plaat sisaldab "house"-, funk- ja hiphopmuusika elemente, mis koosnevad peamiselt tempolugudest ning "downtempo"-ballaadidest, mis sisaldavad võimsaid harmooniaid. "Sweetener" pälvis kohe väljatuleku järel kriitikute tunnustuse, esile tõsteti albumi eksperimentaalset olemust. Mõned kriitikud pidasid seda Grande karjääri oluliseks saavutuseks tänu selle mõttele. 
2019. aastal võitis see parima poplaulualbumi Grammy.
Jaapan 2022. aasta taliolümpiamängudel

Jaapan osales 2022. aasta taliolümpiamängudel Pekingis 124 sportlasega, kes võistlesid 13 spordialal.
Olümpiavõitjaks tulid suusahüppaja Ryōyū Kobayashi, kes võitis meeste normaalmäe võistluse, lumelaudur Ayumu Hirano ja kiiruisutaja Miho Takagi. Edukaim sportlane oli Miho Takagi, kes võitis lisaks ka kaks hõbemedalit.
Filipiinid 2022. aasta taliolümpiamängudel

Filipiinid osalesid 2022. aasta taliolümpiamängudel Pekingis ühe sportlasega.
Filipiine esindas mäesuusataja Asa Miller.
Pakistan 2022. aasta taliolümpiamängudel

Pakistan osales 2022. aasta taliolümpiamängudel Pekingis ühe sportlasega.
Pakistani esindas mäesuusataja Muhammad Karim.
Jumala arm

Jumala arm on keskne mõiste kristlikus eetikas, mis väljendab jumalikku halastust ja pattude andeksandu inimesele. Väljend tuleb kreeka keelsest sõnast "χάρις" ("haris") 'soosing', 'õnnistus', 'lahkus'. Jumala armastuse all mõistetakse Jumala poolehoidu usklike vastu.
Uus testament.
Uues testamendis väljendub Jumala arm Jeesuse Kristuse isikus. Kristuses nähakse Jumala armu ilmutajat ja jagajat. Ristisurma ja ülestõusmise tagajärjel lunastas Jeesus inimestele soosingu Jumala juures. Kristlased, olles Jumala äravalitud, saavad usus ning sakramentides osaks Jumala armust. Arm on inimese jaoks teenimata ja tingimusteta ning lähtub Jumala suveräänsest lahkusest inimese suunas.
Uues testamendis on Jumala arm enim mainitud Pauluse kirjades. Terminit “arm” on kasutatud kolmeteistkümmnes Pauluse kirjas. Fraas "Kristuse arm", või pikemalt, “Issanda Jeesuse Kristuse arm" on enam kui poolte Pauluse kirjade lõpus (nt: Rm 16:20; 1Kr 16:23; 2Kr 13:13) Pauluse kokkuvõte Jumala armust on ka kirjakohas Efeslatele 2:5: “armu läbi te olete päästetud.”
Vana testament.
Septuagintas tõlgitakse kui "χάρις" heebrea sõna חֵן ("hen") nagu on leitud 1Ms 6:8, et kirjeldada, miks Jumal päästis Noa veeuputusest.
Vana Testamendist leiab kirjeldusi Jumala armulikkusest Tooras, näiteks 5Ms 7:8, 4Ms 6:24-27. Ning Psalmis 119:29 Jumala armust seaduse õpetamine ja Psalmis 27:7 palvetele vastamine.
Gruusia 2022. aasta taliolümpiamängudel

Gruusia osales 2022. aasta taliolümpiamängudel Pekingis 9 sportlasega kolmel spordialal. See oli kaheksas kord, kui Gruusia taliolümpiamängudest osa võttis.
Island 2022. aasta taliolümpiamängudel

Island osales 2022. aasta taliolümpiamängudel Pekingis 5 sportlasega kahel spordialal.
Sportlased.
Islandi esindasid murdmaasuusatajad Snorri Einarsson, Isak Stianson Pedersen ja Kristrún Guðnadóttir ning mäesuusatajad Sturla Snær Snorrason ja Hólmfríður Dóra Friðgeirsdóttir.
Taani 2022. aasta taliolümpiamängudel

Taani osales 2022. aasta taliolümpiamängudel Pekingis 62 sportlasega, kes võistlesid 5 spordialal.
Saksamaa 2022. aasta taliolümpiamängudel

Saksamaa osales 2022. aasta taliolümpiamängudel Pekingis 149 sportlasega, kes võistlesid 14 spordialal.
Olümpiavõitjaks tulid kelgutajad Johannes Ludwig ja Natalie Geisenberger, kes võitsid vastavalt meeste ja naiste ühekelgul, kahekelgul Tobias Wendl ja Tobias Arlt, kelgutamise võistkond (Natalie Geisenberger, Johannes Ludwig, Tobias Wendl, Tobias Arlt) võistkondliku kelgutamises, skeletonis Christopher Grotheer ja Hannah Neisening, laskesuusataja Denise Herrmann, kes võitis naiste eraldistardist sõidu, kahevõistleja Vinzenz Geiger (normaalmägi + 10 km), murdmaasprindi naiskond koosseisus Katharina Hennig ja Victoria Carl, kahebobimeeskond koosseisus Francesco Friedrich ja Thorsten Margis, neljabobimeeskond koosseisus Francesco Friedrich, Thorsten Margis, Candy Bauer ja Alexander Schüller ning Laura Nolte ja Deborah Levi naiste kahebobil.
Moldova 2022. aasta taliolümpiamängudel

Moldova osales 2022. aasta taliolümpiamängudel Pekingi 5 sportlasega kahel spordialal. See oli kaheksas kord, kui Moldova taliolümpiamängudest osa võttis.
Tartan

Tartan ehk šotiruuduline kangas on ajalooliselt Šotimaalt pärinev villane ruudumustriga kangas. Ruudud moodustuvad nii koe- kui ka lõimesuunalistest eri laiuses värvilistest sissekootud triipudest ja kordub korrapäraselt. Tartan on kootud jämedatest lõngadest suure tihedusega, toimse sidusega ja pealispinnalt karvastatud.
Eesti keeles on tartan kasutuses laensõnana või on vahetevahel tõlgitud ruudumustriks. Muster sarnaneb Eesti suurräti stiilile.
Ajaloost.
Teadaolevalt vanim tartan (Glen Affric) pärineb 16. sajandist. See leiti Šotimaal turbarabast ning koosnes kollasest foonist ja rohelistest ning punastest triipudest.
Šoti rahvuslikuks sümboliks muutus see 1745. aastal, mil Inglise parlament selle kandmise ära keelas.
Tartanimustritel on heraldiline tähendus, igal klannil on oma muster. 19. sajandi algul polnud tartani mustrid siiski veel seotud mitte niivõrd klannidega, kuivõrd üksikute piirkondadega, sest tartani värvid panid kokku kohalikud kangakudujad ja need valiti vastavalt koha peal saada olnud värvitaimedele.
Põhja-Euroopas.
Põhja-Euraasias on tartani muster levinud Soome, Läti, Eesti ja Saami aladel, John Francis Campbell (1862) kirjeldas laplaste rahvapärast tekstiili käsitsi kootud tartanina.
Eesti tartan.
2005. aastal kinkis Eestile oma tartani Šotimaa ettevõtja lain Lawson. See on kantud Šotimaa rahvuslikku tartaniregistrisse. Selle värvides on ühendatud Eesti lipu sinimustvalge värvikombinatsioon ja Šotimaa puna-kuldse lõvi punane ja kollane. Eesti rahvustartani kangas valmib Šotimaal.
Värvinimetus

Värvinimetus (ka värvinimi) on sõna või sõnaühend, mis vastab teatud kindlale värvusele.
Värvinimetus võib oleneda inimese värvitaju iseärasusest, värvuste täpsemaks üheseks määratlemiseks kasutatakse numbrilisi näitajaid, mis määravad värvuse asetuse mingis värvisüsteemis või värvimudelis.
Eesti keeles on täpne värvinimetus olemas vaid kuuel värviringi värvil: sinine, punane, kollane, roheline, oranž, lilla. Erinevate värvitoonide ja -varjundite nimetamiseks on palju variante - mõnedel värvustel on kasutusel rahvapärane nimetus ja mõnel mitu. Näiteks kunstnikud kasutavad sageli värvinimetusi, mis on tuletatud värvipigmendist (Preisi sinine, Napoli kollane, koobaltsinine, kinaverpunane), rahvapärased nimetused tulenevad sarnasusest mõne objekti või materjaliga (tinahall, sidrunkollane, oliivroheline, salatiroheline).
Enamikus maailma keeltes on vanimad värvinimetused must, valge ja punane. Algselt tähistas valge kõiki heledaid ja sooje värve, must aga tumedaid ja külmi. Alles seejärel tekkisid punast värvust tähistavad sõnad ja ülejäänud värvinimetused.
Suusahüpped 2022. aasta taliolümpiamängudel

Suusahüppevõistlused 2022. aasta taliolümpiamängudel toimusid 5.–14. veebruarini. Toimus viis ala, kus kokku osales 105 sportlast. Võistlused toimusid Pekingi lähedal Zhangjiakous asuvas Snow Ruyi National Ski Jumping Centre'is. Esmakordselt oli kavas meeste ja naiste segavõistlus.
Eestlastest võistlesid Artti Aigro ja Kevin Maltsev.
"Kõik ajad kohaliku aja järgi (UTC+8)."
Ajakava.
Paksus kirjas on finaalvõistlused.
Tulemused.
Mehed.
Normaalmägi (HS106).
&lt;br&gt;Finaal: 6. veebruar
&lt;br&gt;Osavõtjaid: 53
&lt;br&gt;Olümpiavõitja 2018: Andreas Wellinger, 
&lt;br&gt;Kvalifikatsiooni tulemused
&lt;br&gt;Finaal
Suur mägi (HS140).
 
&lt;br&gt;Finaal: 12. veebruar
&lt;br&gt;Osavõtjaid: 56
&lt;br&gt;Riike: 20
&lt;br&gt;Olümpiavõitja 2018: Kamil Stoch, 
&lt;br&gt;&lt;br&gt;Kvalifikatsioon
&lt;br&gt;&lt;br&gt;Finaal
Meeskonnavõistlus suur mägi (HS140).
&lt;br&gt;Finaal: 14. veebruar
&lt;br&gt;Osavõtjaid: 11 riiki
&lt;br&gt;Olümpiavõitja 2018: Daniel-André TandeAndreas StjernenJohann André ForfangRobert Johansson
&lt;br&gt;
&lt;br&gt;Ametlikud tulemused
Naised.
Normaalmägi (HS106).
&lt;br&gt;Finaal: 5. veebruar
&lt;br&gt;Osavõtjaid: 40
&lt;br&gt;Olümpiavõitja 2018: Maren Lundby, 
&lt;br&gt;Tulemused
Segavõistlus.
&lt;br&gt;Finaal: 7. veebruar
&lt;br&gt;Osavõtjaid: 10 võistkonda
&lt;br&gt;Tulemused
Devin Townsend

Devin Garrett Townsend (sündinud 5. mail 1972) on Kanada laulja ja laulukirjutaja.
Ta on metalbändi Strapping Young Lad asutaja ning oli bändi peamine laulukirjutaja, laulja ja kitarrist aastatel 1994–2007. Ta on teinud ka soolokarjääri ja avaldanud kokku üle 25 albumi.
OneRepublic

OneRepublic on Ameerika Ühendriikide ansambel, mis alustas tegevust 2002. aastal Colorado Springsis.
Bulgaaria 2022. aasta taliolümpiamängudel

Bulgaaria osales 2022. aasta taliolümpiamängudel Pekingis 16 sportlasega, kes võistlesid 7 spordialal.
Bienvillers-au-Bois

Bienvillers-au-Bois (pikardi: "Binvilèr-au-Bos") on vald Põhja-Prantsusmaal Pas-de-Calais' departemangus.
Põllumajanduslik ja kergetööstuslik küla asub 18 km Arrasist edelas teede D2, D8 ja D62 ristumiskoha ümbruses.
Tähtede lava

"Tähtede lava" on Eesti Televisiooni lauluvõistlus noortele solistidele, mis sarnaneb 1992–2017 eetris olnud "Laulukarusselliga".
Esimene hooaeg oli eetris märtsist maini 2019. Üldvõitjaks tuli Gloria Raudjärv, kes tunnistati ühtlasi parimaks ka keskmises vanuserühmas. Noorema vanuserühma parim oli Arhanna Sandra Arbma ja vanemas vanuserühmas Sireli Salum.
Teine hooaeg oli eetris jaanuaris ja veebruaris 2022. Vanuserühmade parimaid ei valitud. Võistluse võitis Arhanna Sandra Arbma, publiku lemmikuks tunnistati Marten Thomas Tõniste.
Kolmas hooaeg oli eetris aprillis ja mais 2024. Finaalsaateid oli kaks: üks nooremale ja keskmisele vanuserühmale ning teine vanemale vanuserühmale. Noorema vanuserühma parim oli Oliver Rei ja keskmises vanuserühmas Steven Luik. Vanema vanuserühma võitjaks ning ühtlasi ka Laste Eurovisiooni lauluvõistlus 2024 Eesti esindajaks valiti Annabelle Ats.
Laik-servikheinik

Laik-servikheinik ("Hypsizygus tessulatus") on šampinjonilaadsete seltsi kobarheinikuliste sugukonda kuuluv seeneliik.
Seen sai uue nime 2024. aastal komisjoni kaudu, kuhu kuulusid Eesti juhtivad mükoloogid (sh Irja Saar).
Eestis kasvab see kasel, mujal maailmas ennekõike pöögil.
See seeneliik on tuntud jaapanipärase nime "Buna-shimeji" all.
Laik-servikheinik on söögiseen, mida kasvatatakse kaubanduses müügiks.
Bihucourt

Bihucourt on vald Põhja-Prantsusmaal Pas-de-Calais' departemangus.
Põllumajandusküla asub 18 km Arrasist lõunas teede D31 ja D7 ristumiskoha ümbruses.
Blairville

Blairville on vald Põhja-Prantsusmaal Pas-de-Calais' departemangus.
Põllumajandusküla asub 13 km Arrasist edelas tee D34 ääres.
Beebisinine

Beebisinine on üks sinistest värvitoonidest, õrn ja hele sinine. Segatud vähesest taevasinisest ja rohkest valgest - võib olla ka väikese kollase värvi sisaldusega, aga mitte veel rohekas - on see heledam meelespeasinisest, protsessvärvist tsüaansinisest, asuursinisest ja taevasinisest, küllastatum linaõissinisest.
Variatsioonid.
ISCC-NBS-i värvide tähistamise süsteemi järgi on beebisinine ("baby blue") väga hele rohekassinine, väga hele sinine, väga kahvatu sinine või hele sinakashall.
Pantone värvikaardi toon 13-4308 Baby Blue on hele hallikassinine.
Beebisinine värvus puudub RAL Classic värvitoonide hulgas, RAL Design Plus värvikaardi järgi on 240 80 15 "Babyblau" veidi heraldilise taevasinisega sarnanev magus ja mitte liiga kahvatu helesinine.
Veebivärv "Baby blue" on hele taevasinine.
Kasutamine.
Lääne-Euroopa kultuuriruumis kasutatakse beebisinist värvi poisslapse sünni märkimiseks ja väikeste poiste riietuses just sama moodi nagu beebiroosat kasutatakse väikeste tüdrukute puhul. Traditsioon pole väga vana, enne 1940. aastaid oli värvide jaotus täpselt vastupidine - sinisesse (nagu neitsi Maarja) riietati väikesed tüdrukud ja poiste jaoks oli ette nähtud jõulisem värvitoon punane või 'väike punane' - roosa.
Pantone Inc. valis 2016. aasta värvideks ajaloos esmakordselt kaks värvi, õrnsinise ja õrnroosa (värvinäidise nimi oli "Rose Quartz"), mida nimetati ajakirjanduses ka beebisiniseks ja beebiroosaks, kommenteerides seda osutusega sooküsimusele.
José Luis Palomino

José Luis Palomino (sündinud 5. jaanuaril 1990 San Miguel de Tucumánis) on Argentina jalgpallur, kes mängib keskkaitsjana Itaalia kõrgliiga klubis Atalanta.
Ta alustas klubikarjääri Argentina klubis San Lorezo, debüteerides Argentina kõrgliigas hooajal 2009–10. Aastatel 2013–2014 mängis ta Argentina kõrgliiga klubis Argentinos Juniors.
Aastatel 2014–2016 mängis ta Prantsusmaa klubis FC Metz kaks hooaega, millest esimese kõrgliigas. Hooajal 2016–2017 mängis ta Bulgaaria kõrgliiga klubis Razgradi Ludogorets, kellega tuli sel hooajal Bulgaaria meistriks.
2017. aasta juunis siirdus ta nelja miljoni euro eest Atalantasse.
Nicolai Müller

Nicolai Müller (sündinud 25. septembril 1987 Lohr am Mainis) on Saksamaa jalgpallur, kes mängib ründava poolkaitsjana Austraalia kõrgliiga klubis Central Coast Mariners.
Ta alustas klubikarjääri Saksamaa klubis Greuther Fürth, debüteerides hooajal 2006–07 Saksamaa esiliigas.
Saksamaa kõrgliigas on ta mänginud aastatel 2011–2014 Mainz 05, 2014–2018 Hamburger SV ning hooajal 2018–19 Eintracht Frankfurti ja Hannover 96 ridades.
2019. aasta oktoobris liitus ta Austraalia kõrgliiga klubiga Western Sydney Wanderers. 2021. aastal siirdus ta Central Coast Marinersi.
Saksamaa jalgpallikoondises pidas Müller 2013. aastal kaks mängu.
Leucocybe

Leucocybe on šampinjonilaadsete seltsi kuuluv seente perekond.
Liike.
Tüüpliik on "Leucocybe candicans".
Blangerval-Blangermont

Blangerval-Blangermont on vald Põhja-Prantsusmaal Pas-de-Calais' departemangus.
Põllumajandusküla asub 40 km Arrasist läänes tee D109 ääres.
Aleksandar Prijović

Aleksandar Prijović (sündinud 21. aprillil 1990 St. Gallenis) on Šveitsis sündinud Serbia jalgpallur, kes mängib ründajana Austraalia kõrgliiga klubis Western United.
Klubikarjääri jooksul on ta mänginud Itaalia kõrgliiga klubis Parma, Inglismaa tugevuselt kolmanda liiga klubides Yeovil Town ja Northampton Town, Šveitsi kõrgliiga klubides FC Sion ja FC Lausanne-Sport, Norra kõrgliiga klubis Tromsø, Rootsi kõrgliiga klubis Djurgårdens, Türgi esiliiga klubis Boluspor, Poola kõrgliiga klubis Varssavi Legia, Kreeka kõrgliiga klubis PAOK ning Saudi Araabia kõrgliiga klubis Al-Ittihad. Hooajal 2015–16 tuli ta Legiaga Poola meistriks ning hooajal 2018–19 PAOK-iga Kreeka meistriks. Hooajal 2017–18 oli ta Kreeka kõrgliiga suurim väravakütt (19 väravat). Western Unitediga liitus ta 2021. aasta oktoobris.
Serbia jalgpallikoondises mängis Prijović aastatel 2017–2019 kokku 13 korda ja lõi kaks väravat. Ta kuulus Serbia koondisse 2018. aasta maailmameistrivõistlustel.
San Marino 2022. aasta taliolümpiamängudel

San Marino osales 2022. aasta taliolümpiamängudel Pekingis kahe sportlasega.
San Marinot esindasid mäesuusatajad Matteo Gatti ja Anna Torsani.
Linaõissinine

Linaõissinine ehk linaõiesinine on üks sinistest värvitoonidest, hele kahvatu sinine värvus, mis sarnaneb hariliku lina õie värvusega. Toon on meelespeasinisest ja rukkilillesinisest heledam ja hallikam.
On kasutatud silmade värvuse kirjeldamiseks, samuti moesõnavaras.
Variatsioonid.
1821. aasta värviõpik "Werner's Nomenclature of Colours" näitab linaõissinist ("flax-flower blue") heleda kirka sinisena, mis on segatud heledast Berliini sinisest toonituna natukese ultramariinsinisega. Värvuse näideteks toob ta sinised täpid väike-koerliblika tiibade välisservas, lina õie ja asuriidi.
Eesti ajaloolise arhitektuuri jaoks soovitatud voodrilaua värvivalikus (Becker Acroma värvid) on linaõiesinine (NCS COLOR S 2010-R90B) hallikassinine .
DMC tikkimisniitide valikus on toon nr 3840 "Fleur de lin bleue" hele veidi lillaka varjundiga sinine .
Veebivärv "Flax Flower Blue" on taevassinisega sarnanev erk helesinine või hallikas sinine .
Kasutamine.
Värvinimetust kasutatakse tekstiilide ja lõngade värvuse kirjeldamiseks; ka silmavärvuse kirjeldamiseks. Linaõite värviga on võrreldud taevassinise laugu ("Allium caeruleum") õisikut
Tõnno Habichti kujundatud Mulgimaa lipu põhivärv on linaõie sinine, veel on lipul Mulgi kuuele viitavat musta, valguse värvi valget ja punane, mis kujutab viie aasaga kaaruspaela.
Ka Mulgi valla lipul ja vapil on kujutatud linaõisi ja nende iseloomulikku sinist värvust.
Venemaa Olümpiakomitee sportlased 2022. aasta taliolümpiamängudel

Venemaa sportlased osalesid 2022. aasta taliolümpiamängudel Hiinas Pekingis 4.–20. veebruaril Venemaa Olümpiakomitee lipu all. 9. detsembril 2019. aastal määras Maailma Antidopingu Agentuur (WADA) Venemaale nelja-aastase rahvusvahelise spordikeelu pärast seda, kui see leidis, et Venemaa võimud manipuleerisid Venemaa Antidopingu Agentuuri esitatud andmetega, eesmärgiga kaitsta selle riiklikus dopinguskeemis osalevaid sportlasi. Nagu ka 2018. aasta taliolümpiamängudel, lubab WADA üksikutel Venemaa sportlastel võistelda neutraalselt kindlaksmääratava tiitli alusel (mis ei pruugi sisaldada nimetust "Venemaa").
Venemaa esitas hiljem WADA otsuse peale Spordiarbitraažikohtule (CAS) kaebuse. Spordiarbitraažikohus otsustas 17. detsembril 2020. aastal WADA määratud karistuse vähendamise kohta Venemaa kaebuse läbivaatamisel. Selle asemel, et keelata Venemaal osaleda spordiüritustel, lubas määrus Venemaal osaleda olümpiamängudel ja muudel rahvusvahelistel võistlustel, kuid kahe aasta jooksul ei tohi meeskond kasutada Venemaa nime, lippu ega hümni ning peab esinema "neutraalse sportlasena" või "neutraalse meeskonnana". Määrus lubab võistkondade vormiriietel kanda sõna "Venemaa" ja kasutada vormiriietuse kujunduses Venemaa lipu värve, kuigi nimi peaks olema võrdselt ülekaalus tähisega "Neutraalne sportlane/meeskond". 
19. veebruaril 2021. aastal teatati, et Venemaa võistleb Venemaa Olümpiakomitee nime järgi akronüümi "ROC" all. ROK teatas, et Venemaa riigilipp asendatakse Venemaa Olümpiakomitee lipuga. Samuti oleks lubatud kasutada koondisevormi, millel on kiri "Venemaa Olümpiakomitee" või lisatakse akronüüm "ROC".
15. aprillil 2021 avalikustati Venemaa Olümpiakomitee sportlaste vormirõivad, millel on Venemaa lipuvärvid. 22. aprillil 2021. aastal kiitis ROK heaks Venemaa hümni asendamise pärast seda, kui varasem isamaalise vene laulu "Katjuša" valik lükati tagasi. Kasutatakse fragmenti Pjotr Tšaikovski 1. klaverikontserdist.
Rajoon (ansambel)

Rajoon on kirjanduslik-muusikaline projekt (ansambel), mille eestvedajad on luuletajad Kristel Mägedi ja Mait Vaik. Tehakse omaloomingut. 
2021. aasta sügisel andis Rajoon välja neli esimest videomaterjaliga illustreeritud muusikapala "Korrus kõrgemal" (M. Vaik), "Düün" (M. Vaik / K. Mägedi), "Adaptsioon" (M. Vaik) ja "Karjäärides on kevad" (K. Mägedi / M. Vaik). 
Stilistiliselt on Rajoon seinast seina vabakava.
Kristel Mägedi on eesti luuletaja, maalikunstnik, muusik ja näitleja. Mägedi on osalenud nii autori kui ka muusikuna ansambites Die Moritz, Faasinihe, Ööviiul, Alfonsis jt. Mägedil on ilmunud autoriplaat "Mitmeilmne".
Mait Vaik on eesti kirjanik-muusik, mitmete laulutekstide autor. Tema luulet on viisistanud Sõpruse Puiestee, Vennaskond, Metro Luminal, Kosmikud jt. Lisaks Rajoonile tegutseb ta ansamblis Sõpruse Puiestee. Kokku on viisistatud umbes 160 Mait Vaigu lauluteksti-luuletust.
Poola 2022. aasta taliolümpiamängudel

Poola osales 2022. aasta taliolümpiamängudel Pekingis 57 sportlasega, kes võistlesid 10 spordialal.
Tšehhi 2022. aasta taliolümpiamängudel

Tšehhi osales 2022. aasta taliolümpiamängudel Pekingis 114 sportlasega, kes võistlesid 15 spordialal.
Olümpiavõitjaks tuli lumelaudur Ester Ledecká.
Tšaardaš

Tšaardaš (ungari keeles "csárdás" &lt; "csárda" 'kõrts) on Ungari rahvatants, millel on aeglane, figuratsioonirohke meloodiaga sissejuhatus ja kiirenev, 2/4-taktimõõdus päristšaardaš.
Võluheinik

Võluheinik ("Calocybe") on šampinjonilaadsete seltsi kobarheinikuliste sugukonda kuuluv seente perekond.
Kevad-võluheinik

Kevad-võluheinik ("Calocybe gambosa"), vanasti kevadheinik, on šampinjonilaadsete seltsi kobarheinikuliste sugukonda võluheiniku perekonda kuuluv liik seeni.
Seen on söödav värskelt ja esineb Eestis mais-augustis.
Svetlana Danilova

Svetlana Danilova (30. detsember 1981 Murmansk – 1. veebruar 2022) oli Venemaalt pärit Eesti balletiartist. 
Ta oli sündinud Murmanskis, lõpetas 2000. aastal Moldovas Chişinău koreograafiakolledži ning tantsis 2001–2006 Moldova riiklikus ooperi- ja balletiteatris ja 2006–2008 Bukaresti Rahvusooperis. 
Aastatel 2008–2009 tantsis Danilova Vanemuises. 2009. aastast kuni surmani töötas ta Estonia teatris balletiartistina. 
Ta hukkus Ida-Virumaal Toila vallas Tallinna–Narva maantee 173. kilomeetril juhtunud raske liiklusõnnetuse tagajärjel. Danilova sai sedavõrd raskeid vigastusi, et tema elu ei õnnestunud päästa.
Isiklikku.
Tema abikaasa oli Sander Sellin ning ta oli kolme lapse ema.
Matthew Jurman

Matthew John Jurman (sündinud 8. detsembril 1990 Wollongongis) on Austraalia jalgpallur, kes mängib keskkaitsjana Austraalia kõrgliiga klubis Newcastle Jets.
Austraalia kõrgliigas debüteeris ta hooajal 2007–08 Sydney FC meeskonnas. Hooajal 2009–10 tuli ta Sydneyga Austraalia meistriks. Aastatel 2011–2013 mängis ta Austraalia kõrgliigas Brisbane Roari ja 2013–2017 taas Sydney ridades. Hooajal 2012–13 võitis ta Roariga Austraalia kõrgliiga põhihooaja. 2016. aastal valiti Jurman Sydney hooaja parimaks mängijaks.
2017. aasta jaanuaris liitus ta Lõuna-Korea kõrgliiga klubiga Suwon Samsung Bluewings. 2018. aasta juulis siirdus ta Saudi Araabia kõrgliiga klubisse Al-Ittihad, kus mängis ühe hooaja. Hooajal 2019–20 mängis ta Austraalia kõrgliigas Western Sydney Wanderersi meeskonnas ning hooajal 2020–21 Kreeka esiliiga klubis Xanthi. Seejärel naasis Jurman Austraalia kõrgliigasse, liitudes Newcastle Jetsiga.
Austraalia jalgpallikoondises debüteeris Jurman 5. oktoobril 2017 MM-i valikmängus Süüria vastu. Ta on kuulunud Austraalia koondisse 2018. aasta maailmameistrivõistlustel ja 2019. aasta Aasia meistrivõistlustel.
Nick Holden

Nick Holden (sündinud 15. mail 1987 St. Albertis Alberta provintsis) on endine Kanada jäähokimängija (kaitsja).
Aastatel 2006–2008 mängis ta Western Hockey League'i klubis Chilliwack Bruins. Hooajal 2007–08 lõi ta liigas kaitsemängijatest enim väravaid (22).
Aastatel 2008–2010 mängis ta American Hockey League'i (AHL) klubis Syracuse Crunch. NHL-is debüteeris Holden 20. oktoobril 2010 Columbus Blue Jacketsi meeskonnas Anaheim Ducksi vastu. Hooajal 2010–11 sai ta NHL-is kirja kokku viis mängu. Blue Jacketsi meeskonnas pääses ta NHL-is jääle veel kahes mängus ka hooajal 2012–13. Põhiliselt mängis ta aastatel 2010–2013 AHL-i klubis Springfield Falcons.
Aastatel 2013–2016 mängis Holden NHL-is Colorado Avalanche'i ridades. 10. novembril 2013 lõi ta mängus Washington Capitalsi vastu oma esimese värava NHL-is. 2016. aasta juunis kaubeldi ta New York Rangersi. Hooaja 2017–18 lõpus mängis ta Boston Bruinsis. 2018. aasta juulis sõlmis ta lepingu Vegas Golden Knightsiga. 2021. aasta juulis kaubeldi Holden Jevgeni Dadonovi vastu Ottawa Senatorsisse, kus ta mängis kaks hooaega.
2022. aasta maailmameistrivõistlustel võitis Holden Kanada jäähokikoondise koosseisus hõbemedali.
Sportlaskarjääri lõpetas Holden 2023. aastal.
Gustavo Scarpa

Gustavo Henrique Furtado Scarpa (sündinud 5. jaanuaril 1994 Hortolândias) on Brasiilia jalgpallur, kes mängib ründava poolkaitsjana Brasiilia kõrgliigaklubis Atlético Mineiro.
Brasiilia kõrgliigas debüteeris ta 2014. aastal Fluminense meeskonnas. Läbimurde tegi ta 2015. aasta hooajal, kui osales 28 liigamängus ja lõi viis väravat. 2016. aastal lõi ta Brasiilia kõrgliigas kaheksa väravat ning andis kümme väravasöötu, millega oli liigas Palmeirase mängija Dudu kõrval liigas enim väravasööte andnud mängija. 2017. aastal andis Gustavo Scarpa 12 väravasöötu, millega oli taas liigas esimesel kohal.
2018. aasta jaanuaris sõlmis ta viieaastase lepingu ´Brasiilia kõrgliigaklubiga Palmeiras. 2018. aastal tuli ta Palmeirasega Brasiilia meistriks. 2021. aastal andis Gustavo Scarpa 13 väravasöötu ning oli jällegi enim väravasööte andnud mängija. Aastatel 2020 ja 2021 võitis ta Palmeirasega Lõuna-Ameerika klubide meistrisarja Copa Libertadorese. 2022. aastal tuli ta Palmeirasega teist korda Brasiilia meistriks. Samal hooajal lõi ta liigas seitse väravat ja andis 12 väravasöötu ning valiti hooaja lõpus liigahooaja parimaks mängijaks ja sümboolsesse koosseisu.
2022. aasta detsembris sõlmis ta Inglismaa kõrgliigaklubiga Nottingham Forest lepingu, mis pidi kehtima 2026. aasta juunini. Inglismaa kõrgliigas debüteeris ta 4. jaanuaril 2023 mängus Southamptoni vastu. Hooaja 2022/23 teises pooles sai ta Inglismaa kõrgliigas kirja kuus mängu ning neist vaid kahes kuulus ta algkoosseisu. 2023. aasta augustis läks ta Nottingham Forestist laenule Kreeka kõrgliigaklubisse Olympiakós.
2024. aasta jaanuaris naasis ta Brasiilia kõrgliigasse ja sõlmis nelja-aastase lepingu Atlético Mineiroga.
Brasiilia jalgpallikoondises debüteeris Gustavo Scarpa 25. jaanuaril 2017 sõprusmängus Colombia vastu.
Abel Ferreira

Abel Fernando Moreira Ferreira (sündinud 22. detsembril 1978 Penafielis) on Portugali jalgpallitreener ja endine jalgpallur (paremkaitsja).
Jalgpallurikarjääri jooksul mängis Ferreira vaid Portugali klubides: Penafielis (1997–2000), Vitória Guimarãesis (2000–2004), Bragas (2004–2005) ja Lissaboni Sportingus (2006–2011).
Pärast jalgpallurikarjääri lõppu alustas Ferreira tööd treenerina, esmalt oma viimase koduklubi Lissaboni Sportingu juures. 2015. aasta veebruaris asus ta tööle Bragas, juhendades alguses klubi reservmeeskonda, aastatel 2017–2019 klubi peatreener. Aastatel 2019–2020 oli ta Kreeka kõrgliiga klubi PAOK FC peatreener.
2020. aasta oktoobris sai ta Brasiilia kõrgliiga klubi Palmeirase peatreeneriks. Palmeirase peatreenerina on ta võitnud ühel korral Brasiilia karikavõistlused ning kaks korda Lõuna-Ameerika klubide sarja Copa Libertadorese. 2021. aasta jaanuaris sai ta kolmandaks peatreeneriks väljaspool Lõuna-Ameerikat, kes on Copa Libertadorese võitnud.
Jäähoki 1956. aasta taliolümpiamängudel

Meeste jäähokiturniir 1956. aasta taliolümpiamängudel Itaalias Cortina d'Ampezzos oli 8. olümpiaturniir, mis oli ühtlasi 23. maailmameistri- ja 34. Euroopa meistrivõistlused. Olümpiaturniir toimus 26. jaanuarist kuni 4. veebruarini. Mängud peeti Cortina olümpiajäästaadionil ja Stadio Apollonio staadionil.
Ida- ja Lääne-Saksamaa ei suutnud ühendmeeskonna vormistamise osas kokkuleppele jõuda, mistõttu mängiti omavahel kvalifikatsioonimäng, mille lääs võitis. Ida-Berliinis korraldati Saksa DV, Norra ja Belgia vahel mittekvalifitseeruvate meeskondade turniir, mida sageli nimetatakse ka maailmameistrivõistlusteks B-grupiks.
Olümpiaturniiril osales kümme võistkonda. Kõigepealt mängiti kolmes eelringi grupis; kaks esikoha saanud meeskonda jõudsid finaalringi, ülejäänud võistkonnad mängisid kohtadele 7-10. 
NSV Liit võitis olümpiadebüüdil kohe kuldmedali ja tuli pärast 1954. aastat teist korda maailmameistriks, troonilt kukutatud olümpia- ja maailmameister Kanada pidi aga USA järel leppima pronksmedaliga.
Tulemused.
Esimene voor.
Iga alagrupi kaks paremat võistkonda said õiguse mängida finaal voorus.
Finaalvoor.
Esimese koha meeskond võidab kulla, teine hõbeda ja kolmas pronksi.
Statistika.
Keskmine vanus.
Kuldmedalist NSV Liit oli turniiri vanim meeskond, keskmiselt 29 aastat ja 11 kuud. USA meeskond oli turniiri noorim meeskond, kes oli keskmiselt 22 aastat ja 5 kuud. Turniiri keskmine vanus oli 26 aastat ja 7 kuud.
Boffles

Boffles on vald Põhja-Prantsusmaal Pas-de-Calais' departemangus.
Väike küla asub 41 km Arrasist läänes tee D116 ääres.
Gatarta

Gatarta (ka Gatartas muiža) on küla ("mazciems") Lätis Smiltene piirkonnas Drusti vallas.
Küla asub valla keskosas. Gatarta jääb valla keskusest Drustist 3 ja Riiast 112 km kaugusele. Seal asub Gatarta bussipeatus. Aastail 1999–2021 kuulus küla Rauna piirkonda.
Muinsusmälestistest on regionaalse kaitse all Gatarta mõisa hoonetekompleks. Eraldi on regionaalse kaitse all veel peahoone, magasiait, ait, Kundziņkrogsi kõrts, lindla, aedniku maja, jääkelder ja park. 
Külas kasvab arvukalt looduskaitsealuseid põlispuid. Kaitse all on mänd ja neliteist tamme.
Aastal 2007 oli külas 24 elanikku.
Boiry-Becquerelle

Boiry-Becquerelle on vald Põhja-Prantsusmaal Pas-de-Calais' departemangus.
Põllumajandusküla asub 11 km Arrasist lõunas maantee N17 ja tee D35 ristumiskoha ümbruses.
Skripsti

Skripsti on küla ("mazciems") Lätis Smiltene piirkonnas Drusti vallas.
Küla asub valla keskosas. Seal asub Skripsti bussipeatus. Aastail 1999–2021 kuulus küla Rauna piirkonda.
Skripsti muinaskalmed on muinsusmälestisena regionaalse kaitse all.
Aastal 2007 oli külas 9 elanikku.
Boiry-Notre-Dame

Boiry-Notre-Dame on vald Põhja-Prantsusmaal Pas-de-Calais' departemangus.
Põllumajandusküla asub 16 km Arrasist kagus tee D34 ääres.
Tulči

Tulči on küla ("mazciems") Lätis Smiltene piirkonnas Drusti vallas.
Küla asub valla põhjaosas. Aastail 1999–2021 kuulus küla Rauna piirkonda.
Küla juures asub Tulči tiik. Seal kasvav mänd ümbermõõduga 3,05 meetrit on looduskaitse all.
Aastal 2007 oli külas 12 elanikku.
SO10

SO10 oli Suur-Londoni politseiameti (Metropolitan Police) salaoperatsioonide rühma endine tähistus.
Rühma tegevus sai alguse 1960. aastal kriminaaluurimise osakonna moodustamisega, millest hiljem kujunesid välja SO10 ja avaliku korra üksus (Public Order Operational Command Unit (CO11)). Rühma esialgne nimetus viitas selle erioperatsioonide (Specialist Operations, SO) läbiviimise otstarbele. Ehkki Suur-Londoni politsei ümberkorralduse käigus nimetati üksus kuritegevuse vastu võitlemise eridirektoraadiks (Specialist Crime Directorate (SCD10)), kasutatakse selle kohta endiselt nimetust SO10.
Briņģi (Drusti vald)

Briņģi on küla ("mazciems") Lätis Smiltene piirkonnas Drusti vallas.
Küla asub valla põhjaosas Palsa jõe kaldal. Seal asub Briņģi bussipeatus. Aastail 1999–2021 kuulus küla Rauna piirkonda.
Aastal 2007 oli külas 10 elanikku.
Vöödik

Vöödik ("Cortinarius") on šampinjonilaadsete seltsi vöödikuliste sugukonda kuuluv perekond seeni.
Auļukalns

Auļukalns (vanasti ka Auļukalna muiža, tõlkes "Auļukalnsi mõis") on küla ("mazciems") Lätis Smiltene piirkonnas Drusti vallas.
Küla asub valla edelaosas Auļukalnsi järve kaldal. Seal asub Auļukalnsi bussipeatus. Aastail 1999–2021 kuulus küla Rauna piirkonda.
Kolm Auļukalnsis kasvavat kirsipuud (esimese ümbermõõt 1,24 ja kõrgus 16 meetrit, teisel ümbermõõt 1,88 ja kõrgus 17 meetrit, kolmandal ümbermõõt 1,02 ja kõrgus 15 meetrit) on looduskaitse all. Sealsed Ķeveri muinaskalmed on muinsusmälestistena riikliku kaitse all.
Boiry-Sainte-Rictrude

Boiry-Sainte-Rictrude on vald Põhja-Prantsusmaal Pas-de-Calais' departemangus.
Põllumajandusküla asub 11 km Arrasist lõunas tee D919 ääres.
Bouna Sarr

Bouna Junior Sarr (sündinud 31. jaanuaril 1992 Lyonis) on Prantsusmaal sündinud Senegali jalgpallur, kes mängib paremkaitsja või äärepoolkaitsjana Saksamaa kõrgliiga klubis Müncheni Bayern ja Senegali jalgpallikoondises.
Aastatel 2005–2009 kuulus ta Lyoni Olympique'i jalgpalliakadeemiasse. Seejärel liitus ta FC Metziga, debüteerides hooajal 2011–12 Prantsusmaa esiliigas. Prantsusmaa kõrgliigas mängis Sarr Metziga hooajal 2014–15.
Aastatel 2015–2020 mängis ta Prantsusmaa kõrgliiga klubis Marseille Olympique.
2020. aasta oktoobris sõlmis ta nelja-aastase lepingu Müncheni Bayerniga.
Senegali jalgpallikoondise juurde kutsuti Sarr esmakordselt 2018. aastal, kuid koondisedebüüdi tegi ta 9. oktoobril 2021 MM-i valikmängus Namiibia vastu. 2022. aastal tuli ta Senegali koondisega Aafrika meistriks.
Tema isa on Senegali päritolu ja ema Guinea päritolu.
Boiry-Saint-Martin

Boiry-Saint-Martin on vald Põhja-Prantsusmaal Pas-de-Calais' departemangus.
Põllumajandusküla asub 11 km Arrasist lõunas tee D32 ääres.
Ebavöödik (perekond)

Ebavöödik ("Leucocortinarius") on šampinjonilaadsete seltsi vöödikuliste sugukonda kuuluv seente perekond.
Asuursinine

Asuursinine ehk asuurne ehk lasuursinine on üks sinistest värvitoonidest, elav küllastatud säravsinine värvus. Sõna on kasutatud taevasinise värvuse luuleliseks kirjeldamiseks, prantsuse keeles ka taevasinise sünonüümina.
Värvinimetus on tuletatud "lapis lazuli" ehk lasuriidi nimelise mineraali nimetusest. 
Värvus on karakterilt kevadine ja suvine, mõjult puhas, kerge, unistuslik ja õhuline, seostub sügavuse, avaruse, selguse, lõpmatuse, rahu, saarte, puhkuse ja paradiislikkusega.
Variatsioonid.
Ernst Friedrich Glockeri mineraloogiaõpik "Grundriss der Mineralogie ..." nimetab lasuursinist ("lasurblau") kerge punaka varjundiga säravsiniseks, punase suunas kalduvate siniste hulgas teisena, vaid kergelt lillakana. Näitemineraalideks toob ta lasuriidi ("Lasurstein") ja asuriidi ("Kupferlasur").
1821. aasta värviõpik "Werner's Nomenclature of Colours" näitab asuursinist ("azure blue") särava ("burning color") veidi lillaka sinisena, mis on segatud Berliini sinisest ja vähesest karmiinpunasest. Värvuse näidetena toob ta kobarhüatsindi ja emajuure õite värvuse ning mineraalidest asuriidi värvuse.
Prantsuskeelne värvinimetuste portaal pourpre.com annab asuursinise ("azur") vasteks taevasiniste värvivahemiku
 , sünonüümi "cérulé" vasteks särava sooja taevasinise .
Pantone värvitoon 17-4139 "Azure Blue" on sügav taevakarva sinine .
RGB värvisüsteemi tertsiaalvärvus "Azure" saadakse sinise ("Blue") ja tsüaansinise ("Cyan") võrdsel segamisel, see on veidi rukkilillesinisega sarnane sügav taevasinine .
Kasutamine.
Värvinimetust "asuurne", "asuursinine", "lasuurne" või "lasuursinine" kasutatakse sageli ilukirjanduses.
Ladinakeelne täiend "azurea" taksoni ladinakeelses nimes või sõna "lasuur-" eestikeelses liiginimes viitab enamasti säravsinise värvuse esinemisele olendi välimuses.
Taevasinine

Taevasinine ehk taevassinine on särav küllastatud sinine värvitoon, mis vastab päevaaegse selge taeva värvusele. Taevasinine on lasuursinisest ja koobaltsinisest heledam.
Kasutamine.
Värvinimetus "taevassinine" esineb täiendina üheksas eestikeelses taimenimes: taevassinine anditäht ("Tecophilaea cyanocrocus"), taevassinine kobarhüatsint ("Muscari azureum"), taevassinine kommeliin ("Commelina coelestis"), taevassinine lauk ("Allium caeruleum"), taevassinine lutsern ("Medicago sativa" L. "subsp. caerulea"), taevassinine lõokannus ("Corydalis curviflora"), taevassinine salvei ("Salvia azurea"), taevassinine sügisaster ("Symphyotrichum oolentangiense") ja taevassinine ülane ("Anemone trullifolia").
Taevasinist värvust kasutatakse ÜRO ja mitme riigi lipul, näiteks Argentina lipul, Somaalia lipul ja San Marino lipul.
Famara Diédhiou

Famara Diédhiou (sündinud 15. detsembril 1992 Saint-Louisis) on Senegali jalgpallur, kes mängib ründajana Türgi kõrgliiga klubis Alanyaspor ja Senegali jalgpallikoondises.
Hooaegadel 2012–13 ja 2013–14 paistis Diédhiou silma Prantsusmaa tugevuselt kolmandas liigas, lüües vastavalt Épinalis mängides 12 väravat ja Gazélec Ajaccios mängides 13 väravat.
2014. aastal liitus ta Prantsusmaa esiliiga klubiga Sochaux, kuid lõi Sochaux' meeskonnas 14 liigamänguga vaid ühe värava. Aastatel 2014–2016 oli ta laenul samasse liigasse kuuluvas Clermont's. Hooajal 2015–16 lõi Diédhiou Prantsusmaa esiliigas 21 väravat, millega oli liiga suurim väravakütt. Lisaks valiti ta samal hooajal liiga hooaja parimaks mängijaks ja hooaja sümboolsesse koosseisu.
Hooajal 2016–2017 mängis ta Prantsusmaa kõrgliiga klubis Angers ja lõi liigas kaheksa väravat.
2017. aasta juunis sõlmis Diédhiou nelja-aastase lepingu Inglismaa esiliiga klubiga Bristol City. Üleminekusumma oli 5,3 miljonit naelsterlingit, millega oli Diédhiou Bristol City ajaloo suurim ost. Bristol Citys mängis ta neli hooaega, lüües selle aja jooksul liigas 46 väravat. Diédhiou valiti hooajal 2019–20 Bristol City hooaja parimaks mängijaks.
2021. aasta juulis sõlmis ta nelja-aastase lepingu Alanyasporiga.
Senegali jalgpallikoondises debüteeris 31. mail 2015 sõprusmängus Colombia vastu. Koondisekarjääri esimese värava lõi ta oma teises koondisemängus, 3. septembril 2016 Aafrika rahvaste karikavõistluste valikmängus Namiibia vastu. 2022. aastal tuli ta Senegali koondisega Aafrika meistriks.
Valentino Lazaro

Valentino Lando Lazaro (sündinud 24. märtsil 1996 Grazis) on Austria jalgpallur, kes mängib poolkaitsja või paremkaitsjana Itaalia kõrgliigaklubis Torino ja Austria jalgpallikoondises.
Klubikarjääri algusaastatel mängis Lazario Austria kõrgliigaklubis Salzburgi Red Bull, debüteerides Austria kõrgliigas hooajal 2012–13. Salzburgiga tuli ta Austria meistriks viis korda.
Aastatel 2017–2019 mängis ta Saksamaa kõrgliigaklubis Hertha BSC.
2019. aasta juulis liitus ta Itaalia kõrgliigaklubiga Milano Internazionale. Hooaja 2019–20 teises pooles oli ta laenul Inglismaa kõrgliigaklubis Newcastle United. Hooajal 2020–21 oli ta laenul Saksamaa kõrgliigaklubis Mönchengladbachi Borussia. 8. novembril 2020 lõi ta mängus Leverkuseni Bayeri vastu värava, mis valiti Bundesliga hooaja parimaks. Hooajal 2021/22 oli ta laenul Portugali kõrgliigaklubis Lissaboni Benfica.
2022. aasta augustis läks Lazaro Internazionalest laenule Torinosse, kellega sõlmis aasta hiljem püsiva lepingu.
Austria jalgpallikoondises tegi Lazaro debüüdi 30. mail 2014 sõprusmängus Islandi vastu. Koondisekarjääri esimese värava lõi ta 18. novembril 2019 UEFA Rahvuste Liiga mängus Põhja-Iirimaa vastu. Ta kuulus Austria koondisse 2021. aasta Euroopa meistrivõistlustel.
Tema isa on Angola päritolu ja ema kreeklanna.
Bormaņi (Rauna vald)

Bormaņi (vanasti ka Bormaņu muiža) on küla ("mazciems") Lätis Smiltene piirkonnas Rauna vallas.
Küla asub valla keskosas. Seal asub Bormaņi bussipeatus. Aastail 1999–2021 kuulus küla Rauna piirkonda.
Aastal 2007 oli külas 17 elanikku.
Cimza

Cimza (vanasti ka Cimzas muiža) on küla ("mazciems") Lätis Smiltene piirkonnas Rauna vallas.
Küla asub valla keskosas Cimziņa jõe ääres. Seal asub Cimza bussipeatus. Aastail 1999–2021 kuulus küla Rauna piirkonda.
Norra 2022. aasta taliolümpiamängudel

Norra osales 2022. aasta taliolümpiamängudel Pekingis 84 sportlasega, kes võistlesid 9 spordialal.
Olümpiavõitjaks tulid murdmaasuusatajad Therese Johaug (15 km suusavahetusega sõit, 10 km klassikasõit ja 30 km sõit) ja Johannes Høsflot Klæbo (sprint), murdmaasprindi meeskond (Erik Valnes ja Johannes Høsflot Klæbo), laskesuusatajad Marte Olsbu Røiseland (2 individuaalalal) ja Johannes Thingnes Bø, laskesuusavõistkond (Marte Olsbu Røiseland, Tiril Eckhoff, Tarjei Bø, Johannes Thingnes Bø 4 × 6 km segateates), laskesuusameeskond (Sturla Holm Lægreid, Tarjei Bø, Johannes Thingnes Bø, Vetle Sjåstad Christiansen), kiiruisutamismeeskond (Hallgeir Engebråten, Peder Kongshaug ja Sverre Lunde Pedersen), kahevõsitleja Jørgen Graabak, vigursuusataja Birk Ruud (Big Air) ja suusahüppaja Marius Lindvik (suur mägi).
Usbekistan 2022. aasta taliolümpiamängudel

Usbekistan osales 2022. aasta taliolümpiamängudel Pekingis ühe sportlasega.
Usbekistani esindas mäesuusataja Komiljon To'xtaev.
Kauliņi (Rauna vald)

Kauliņi on küla ("mazciems") Lätis Smiltene piirkonnas Rauna vallas.
Küla asub valla keskosas. Seal asub Kauliņi bussipeatus. Aastail 1999–2021 kuulus küla Rauna piirkonda.
Aastal 2007 oli külas 11 elanikku.
Ameerika Ühendriigid 2022. aasta taliolümpiamängudel

Ameerika Ühendriigid osalesid 2022. aasta taliolümpiamängudel Pekingis 224 sportlasega, kes võistlesid 15 spordialal.
Olümpiavõitjaks tulid lumelaudurid Lindsey Jacobellis ja Chloe Kim, iluuisutaja Nathan Chen, vigursuusavõistkond koosseisus Ashley Caldwell, Christopher Lillis ja Justin Schoenefeld, lumelauavõistkond koosseisus Nick Baumgartner ja Lindsey Jacobellis, kiiruisutaja Erin Jackson, Kaillie Humphries naiste ühebobil ning vigursuusataja Alex Hall.
Ķieģeļceplis

Ķieģeļceplis on küla ("mazciems") Lätis Smiltene piirkonnas Rauna vallas.
Küla asub valla idaosas Cimziņa jõe ja maantee A2 ääres. Seal asub Ķieģeļceplise bussipeatus. Asula on tekkinud endise Rauna telliselöövi juurde. Aastail 1999–2021 kuulus küla Rauna piirkonda.
Asulas tegutseb keraamikatehas "Raunas ceplis".
Aastal 2007 oli külas 10 elanikku.
Marijkalns

Marijkalns (vanasti ka Marijkalna muiža) on küla ("mazciems") Lätis Smiltene piirkonnas Rauna vallas.
Küla asub valla keskosas Klampupe jõe ääres. Seal asub Marijkalnsi bussipeatus. Aastail 1999–2021 kuulus küla Rauna piirkonda.
Küla lähistel asuv Baložkalni keskaegne kalmistu on muinsusmälestisena regionaalse kaitse all.
Aastal 2007 oli külas 12 elanikku.
Strīķeļi

Strīķeļi on küla ("mazciems") Lätis Smiltene piirkonnas Rauna vallas.
Küla asub valla lääneosas. Strīķeļist idas asub Pāvuli kruusakarjäär. Külas on Strīķeļi bussipeatus. Aastail 1999–2021 kuulus küla Rauna piirkonda.
Külas asuv Strīķeļi keskaegne kalmistu on muinsusmälestisena regionaalse kaitse all.
Aastal 2007 oli külas 9 elanikku.
Vieķi

Vieķi on küla ("mazciems") Lätis Smiltene piirkonnas Rauna vallas.
Küla asub valla keskosas. Seal asub Vieķi bussipeatus. Aastail 1999–2021 kuulus küla Rauna piirkonda.
Aastal 2007 oli külas 18 elanikku.
Taevasinine (heraldika)

Taevasinine (prantsuse keeles "bleu celeste", [ˌbluː səˈlɛst], 'taevasinine'; ka "ciel" 'taevas' ja "celeste") on harvaesinev heraldiline tinktuur, mis kuulub emailide hulka. Värvus on heledam kui heraldilise emaili sinisel ("azur"), selle viirutus on horisontaalne nagu sinisel emailil, kuid katkendjooned vahelduvad selles punktidega.
Simon Moser

Simon Moser (sündinud 10. märtsil 1989 Bernis) on Šveitsi jäähokimängija, kes mängib Šveitsi kõrgliiga klubis SC Bern ründajana vasakäärel. Ta on klubi meeskonna kapten.
Šveitsi kõrgliigas debüteeris Moser hooajal 2007–08 SCL Tigersi meeskonnas. Tigersi põhikoosseisu kuulus ta alates hooajast 2008–09.
2013. aasta septembris sõlmis ta üheaastase lepingu NHL-i klubiga Nashville Predators. Hooajal 2013–14 pääses ta Predatorsi meeskonnas väljakule kuues mängus, milles lõi ühe värava ja andis ühe väravasöödu. Suurema osa hooajast mängis ta American Hockey League'i klubis Milwaukee Admirals.
Alates hooajast 2014–15 on Moser mänginud Bernis. Aastatel 2016, 2017 ja 2019 on ta Berniga tulnud Šveitsi meistriks ning on aastatel 2015 ja 2021 võitnud Šveitsi karika. Hooajal 2018–19 valiti Moser Šveitsi kõrgliiga väljalangemismängude väärtuslikumaks mängijaks.
2013. ja 2018. aasta maailmameistrivõistlustel võitis Moser Šveitsi jäähokikoondise koosseisus hõbemedali. Ta on kuulunud Šveitsi koondisse ka 2014., 2018. ja 2022. aasta taliolümpiamängudel.
Stuķi

Stuķi on küla ("mazciems") Lätis Smiltene piirkonnas Rauna vallas.
Küla asub valla loodeosas Ārupīte oja kaldal. Seal asub Stuķi bussipeatus. Aastail 1999–2021 kuulus küla Rauna piirkonda.
Külas asuvad Stuķi kantsi keskaegsed kindlustised on muinsusmälestisena regionaalse kaitse all.
Aastal 2007 oli külas 6 elanikku.
Viking Glory

Viking Glory (dokinimega NB 488A) on Viking Line'ile kuuluv ristluslaev, mis lasti vette 2021. aasta jaanuaris. See hakkab Amorella asemel paaris Viking Grace'iga seilama Turu-Maarianhamina-Stockholmi liinil alates 1. märtsist 2022. Laev on ehitatud Xiamen Shipbuilding Industry laevatehases Hiinas. Tellimuse maksumus oli 225 miljonit eurot.
Laev on Viking Grace'ist pisut energiatõhusam, pikem ja laiem, muutes selle ligi kümnendiku võrra suuremaks. Viking Glory on kogumahutavusega Läänemere põhjaosa suurim sõiduautosid vedav parvlaev.
Klinči

Klinči on küla ("mazciems") Lätis Smiltene piirkonnas Rauna vallas.
Küla asub valla edelaosas Līčupe jõe kaldal ja maantee A2 ääres. Aastail 1999–2021 kuulus küla Rauna piirkonda.
Aastal 2007 oli külas 6 elanikku.